钦定古今图书集成/历象汇编/历法典/第069卷 > 图
## 钦定古今图书集成/历象汇编/历法典/第069卷 > 图

四丁乙甲形有甲乙〈全数〉乙丁：〈前所算〉两腰及丁乙甲角求丁甲边，为一○三九○二。又求丁甲乙角，得一度

三十三分，乃均数之度分也，其号为减。〈引数未过半周〉减之，
得丁甲庚角，为四十二度二十四分。又以最高之宫
度加之，得丁点。〈次轮心〉在大火宫十八度二十四分。先
测水星在本宫二度三十五分，相减得较为十五度
四十九分，乃次轮之视差也，均数也。图上为丁甲辛
角，测为晨刻，则水星在太阳后次轮右边。

《五丁辛》甲：形有丁甲。〈先所算〉丁辛。〈先所设〉两边及辛甲丁
角。〈次轮视角〉求辛丁甲角，得三十一度三十三分，乃辛丁
午角或辛午弧水星体距小轮极近处午点之度分，
又加半周。〈一百八十度〉得二百一十一度有奇，即壬午辛
弧。然所定次轮极远，非远于地心，乃比平行为远。

故图中命作癸午线，与己甲平行，而壬丁癸角恒于乙甲丁均角为等。

则因先均数类亦均之，若加加之，若减减之，今减得
癸午辛弧，为二百一十度○分，乃当时水星次轮上
之行。

本章多禄某所记及前第五章所记“苐谷十测”、中第
五测，两测相比，中积为一千八百五十一年，又五十
五日十一小时。“依法化年为日。”

总积平年，为三百六十五日，第四年闰一日，为三百六十六日。

得六十七万六千一百三十二日为法。

两测次轮之行相减，得较为八十三度二十五分。因
今测小，则以愬到古测或满全周少八十三度有奇，
或满全周外多二百七十六度三十五分。中积时水
星行满次轮全周为五千八百三十六转外，二百七
十六度有奇，化作秒得七五六四四九七○○○为实。以前法入实而一，得一日之行为一一一八四秒
有奇。约之，得水星次轮上一日之行，为三度六分二
十四秒有奇。〈欲穷其数各再化作忽筭之〉有一日可得一年“百年”
之行，又以分法可算一时一分之行。

水星一小时行七分四十六秒。

一日行三度六分二十四秒。

一平年行三全周外有五十三度五十三分三十二
秒。

一闰年三全周外，行五十七度三分五十六秒，
一百一十五日二十一小时三分二十二秒，行小轮
一周。〈以上原本历指卷二十一五纬之六。〉